
S A I S T O Š I E    N O T E I K U M I 

Daugavpilī  

	2026.gada ___.oktobrī
	         Nr.______
           Protokols Nr.__., ___.&                                                                                                                                                                                                                                
	


Par Augšdaugavas novada pašvaldības līdzfinansējuma apjomu un piešķiršanas kārtību energoefektivitātes pasākumu veikšanai daudzdzīvokļu dzīvojamās mājās 

Izdoti saskaņā ar likuma “Par palīdzību dzīvokļa jautājumu risināšanā”  27.2 panta otrās daļas 4.punktu un piekto daļu 

I. Vispārīgie jautājumi

1. Saistošie noteikumi (turpmāk – Noteikumi) nosaka kārtību, kādā Augšdaugavas novada pašvaldība (turpmāk – Pašvaldība) piešķir līdzfinansējumu daudzdzīvokļu dzīvojamo māju energoefektivitātes pasākumu veikšanai, kā arī līdzfinansējuma apmēru un tā piešķiršanas nosacījumus.

2. Noteikumos lietoti šādi termini:

2.1. Atbalstāmās izmaksas - izmaksas, kuru segšanai saskaņā ar Noteikumiem Pašvaldības dome var piešķirt līdzfinansējumu;

2.2. Pašvaldības līdzfinansējums – Pašvaldības finansējums daudzdzīvokļu dzīvojamo māju energoefektivitātes pasākumu veikšanai: būvniecības ieceres dokumentācijas izstrādei, jumta seguma nomaiņai ar bēniņu siltināšanu, apkures sistēmas atjaunošanai, ārējo sienu siltināšanai;
2.3. Pilnvarotā persona - persona, kuru pilnvarojuši daudzdzīvokļu dzīvojamās mājas dzīvokļu īpašnieki.
3. Pašvaldības līdzfinansējums tiek piešķirts no Pašvaldības budžeta līdzekļiem gadskārtējā budžeta ietvaros ar Pašvaldības domes lēmumu.

4. Energoefektivitātes paaugstināšanas projekta īstenotājs, kas saņēmis pašvaldības līdzfinansējumu, Energoefektivitātes likumā noteiktā kārtībā, reizi gadā trīs gadus pēc projekta pabeigšanas sniedz informāciju Pašvaldības Centrālajai pārvaldei par attiecīgā objekta enerģijas patēriņu pirms un pēc projekta īstenošanas.

II. Pretendentiem izvirzāmās prasības

5. Pašvaldības līdzfinansējuma saņemšanai pretendentam (daudzdzīvokļu dzīvojamās mājas dzīvokļu  īpašniekiem) jāatbilst šādām prasībām:
5.1. dzīvojamā māja ir pārņemta dzīvokļu īpašnieku pārvaldīšanā vai par mājas pārvaldīšanu un apsaimniekošanu ir noslēgts Pārvaldīšanas līgums;
5.2. daudzdzīvokļu dzīvojamā mājā ir centralizētā vai lokālā apkure;

5.3. daudzdzīvokļu dzīvojamā māja nodota ekspluatācijā līdz 2002.gadam;

5.4. vienai personai, izņemot pašvaldību, pieder ne vairāk kā 20% no daudzdzīvokļu dzīvojamā mājā esošajiem dzīvokļiem;

5.5. daudzdzīvokļu dzīvojamā mājā esošo neapdzīvojamo telpu platība nepārsniedz 25% no dzīvojamās mājas kopējās platības; 

5.6. daudzdzīvokļu dzīvojamā mājā veikta  energosertifikācija un tehniskā apsekošana,  Pilnvarotā persona ir iesniegusi būvniecības ieceres dokumentāciju būvvaldē, un ir saņemts būvvaldes saskaņojums;

5.7. daudzdzīvokļu dzīvojamās mājas 85% no dzīvokļu īpašniekiem nav parādu (par apsaimniekošanas maksu, apkuri, ūdens un kanalizācijas pakalpojumiem u.c. pakalpojumiem, kurus nodrošina dzīvojamās mājas pārvaldnieks) uz pieteikuma iesniegšanas laiku;
5.8. pretendenta izvēlētais pasākums par daudzdzīvokļu dzīvojamās mājas energoefektivitātes pasākuma veikšanu, atbilstoši šo saistošo noteikumu ceturtajā daļā minētajiem pasākumiem, nav finansēts no Eiropas Savienības finanšu avotiem vai valsts budžeta līdzekļiem pēdējo piecu gadu laikā.

III. Pieteikumu iesniegšana un reģistrācijas kārtība

6. Pašvaldības līdzfinansējuma saņemšanai pretendents iesniedz Pašvaldības Centrālajai pārvaldei pieteikumu (1.pielikums vai 2.pielikums) (turpmāk – Pieteikums), klāt pievienojot attiecīgos dokumentus, un reģistrācijas anketu līdzfinansējuma saņemšanai (3.pielikums) un Noteikumu 30.punktā minētajiem dzīvokļu īpašniekiem – de minimis atbalsta uzskaites sistēmā sagatavotās veidlapas par sniedzamo informāciju de minimis atbalsta uzskaitei un piešķiršanai izdruku (PDF faila formātā) vai pieteikumā norāda de minimis atbalsta uzskaites sistēmā aizpildītās veidlapas identifikācijas numuru. Dokumentiem jābūt cauršūtiem ar sanumurētām lapām un jāiesniedz viens dokumentu oriģināls un viena dokumentu apstiprināta kopija vai dokumentiem, parakstītiem ar drošu elektronisku parakstu.

7. Gadījumā, ja Pieteikumu iesniedz Pilnvarotā persona, Pieteikumam pievieno personas pilnvarojuma apliecinoša dokumenta apstiprinātu kopiju. Pilnvarojums var tikt ietverts daudzdzīvokļu dzīvojamās mājas kopsapulces protokolā. 
8. Pretendentu atbilstību Noteikumu prasībām izvērtē un pieņem lēmumu par Pieteikuma reģistrāciju Pašvaldības šim mērķim izveidotā komisija (turpmāk – Komisija), kuru apstiprina Pašvaldības dome.
9. Pretendentu Pieteikumi pašvaldības līdzfinansējuma saņemšanai tiek reģistrēti reģistrā, piešķirot tiem kārtas numuru. 

10. Komisija viena mēneša laikā no Pieteikumu saņemšanas dienas rakstiski paziņo Pilnvarotajai personai:

10.1. par Pieteikuma reģistrēšanu Pašvaldības līdzfinansējuma saņemšanai pieprasītajiem pasākumiem, ja Pieteikums un tam pievienotie dokumenti atbilst Noteikumu prasībām;

10.2. par atteikumu reģistrēt pieteikumu Pašvaldības līdzfinansējuma saņemšanai, ja pieteikums un tam pievienotie dokumenti neatbilst Noteikumu prasībām vai sniegtas nepatiesas ziņas.

11. Komisija katram pretendentam piešķiramo Pašvaldības līdzfinansējuma daļu euro nosaka, pamatojoties uz atbalstāmo izmaksu aprēķinu, nepārsniedzot Noteikumos noteiktos līdzfinansējuma apjomus.

12. Ja Komisijai, vērtējot Pieteikumus, rodas šaubas par izmaksu atbilstību vidējām tirgus izmaksām, tā ir tiesīga pieprasīt pretendentam sniegt paskaidrojumus. Gadījumā, ja izmaksu atbilstība netiek pierādīta, Komisija ir tiesīga Pašvaldības līdzfinansējuma aprēķināšanai nepamatotās izmaksas izslēgt no atbalstāmajām izmaksām.

13. Komisija, pēc visu 1.pielikuma 1.-9.pozīcijā uzrādīto dokumentu saņemšanas, viena mēneša laikā sagatavo lēmuma projektu Pašvaldības domei par pasākumu līdzfinansējuma atbalstu.

14. Pēc iepirkuma procedūras veikšanas un visu 1.pielikuma 10.-11.pozīcijā uzrādīto dokumentu saņemšanas, Komisija viena mēneša laikā sagatavo lēmuma projektu Pašvaldības domei par Pašvaldības līdzfinansējuma piešķiršanu. 

15. Komisija, pēc visu 2.pielikumā uzrādīto dokumentu saņemšanas, viena mēneša laikā sagatavo lēmuma projektu Pašvaldības domei par Pašvaldības līdzfinansējuma piešķiršanu.

16. Pēc Pašvaldības domes lēmuma pieņemšanas par Pašvaldības līdzfinansējuma piešķiršanu, tiek noslēgts līgums ar pretendentu.  

17. Pašvaldības Centrālajai pārvaldei ir tiesības veikt izpildīto darbu kvalitātes un apjoma kontroli.

18. Gadījumā, ja starp Pieteikumam pievienotajos dokumentos uzrādītajām atbalstāmajām izmaksām un darbu pieņemšanas - nodošanas aktā norādītajiem darbiem tiek konstatētas atšķirības, Pašvaldības dome ir tiesīga pārskatīt lēmumu par Pašvaldības līdzfinansējuma piešķiršanu. Šajā gadījumā Pašvaldības līdzfinansējuma apjoms nevar būt lielāks par sākotnēji piešķirto.
19. Ja Pašvaldības domes atbalstīto Pieteikumu kopējais līdzfinansējuma apmērs pārsniedz attiecīgajam gadam Pašvaldības budžetā paredzēto, pretendents līdzfinansējumu var saņemt pirmām kārtām, tiklīdz līdzekļi budžetā tiek iedalīti.

20. Ja Noteikumu 13., 14. vai 15.punktā minētā lēmuma pieņemšanai nepieciešama papildus informācija, Komisija to pieprasa Pilnvarotajai personai, norādot tās iesniegšanas termiņu un attiecīgi pagarinot termiņu lēmuma pieņemšanai.

IV. Līdzfinansējuma apjoms un izmaksas kārtība

21. Pašvaldības līdzfinansējuma apjoms daudzdzīvokļu dzīvojamai mājai tiek piešķirts, ievērojot efektīvāko ieguldījumu atmaksāšanās principu, ilgtspējības, maksimāla enerģijas ietaupījuma un videi draudzīgu tehnoloģiju izmantošanas principus, lai iespējami īsā laika posmā tiktu panākts iespējami lielāks enerģijas ietaupījums.
22. Daudzdzīvokļu māju energoefektivitātes pasākumu atbalstāmās izmaksas ir šādas:
22.1. būvniecības ieceres dokumentācijas izstrādei – 100% apmērā;
22.2. jumta seguma nomaiņai ar bēniņu siltināšanu vai jumta norobežojošo konstrukciju siltināšanu – 75% apmērā no faktiskajām izmaksām;

22.3. mājas siltumapgādes sistēmas pārbūvei vai atjaunošanai – 50% apmērā no faktiskajām izmaksām;

22.4. mājas ārsienu siltināšanai:
22.4.1. visu ārsienu siltināšanai – 75% apmērā no faktiskajām izmaksām
22.4.2. tikai gala fasāžu siltināšanai – 50% apmērā no faktiskajām izmaksām.
23. Kopējais Pašvaldības līdzfinansējuma apjoms vienai daudzdzīvokļu dzīvojamai mājai par visiem šo noteikumu 22.punktā minētajiem pasākumiem kopā nepārsniedz 30 000 (trīsdesmit tūkstoši) euro, un tas tiek piešķirts vienreizēji Noteikumu darbības periodā.
24. Pašvaldības līdzfinansējums par 22.1. apakšpunktā minēto energoefektivitātes pasākumu tiks piešķirts, ja tiks veikts kāds no 22.2., 22.3., 22.4.apakšpunktā minētajiem darbiem, iesniedzot Pieteikumu (1.pielikums).
25. Pašvaldības līdzfinansējumu par 22.1. apakšpunktā minēto energoefektivitātes pasākumu var saņemt arī gadījumā, ja daudzdzīvokļu dzīvojamo māju energoefektivitātes pasākumi tiek īstenoti ar Eiropas Savienības fondu līdzfinansējumu, iesniedzot Komisijai Pieteikumu (2.pielikums), un līdzfinansējumam 22.1. apakšpunktā minētajam energoefektivitātes pasākumam nav pieprasīts finansēšanai vai līdzfinansēšanai no citiem Eiropas Savienības finanšu avotiem, kā arī valsts un pašvaldību budžeta līdzekļiem.
26. Pašvaldības līdzfinansējums netiek samazināts par pievienotās vērtības nodokļa daļu, ja līdzfinansējumu pieprasa pretendents vai tā Pilnvarotā persona, kas reģistrēta pievienotās vērtības nodokļa maksātāju reģistrā.

27. Pašvaldības līdzfinansējuma summa tiek pārskaitīta:

27.1. par Noteikumu 22.1. apakšpunktā minēto energoefektivitātes pasākumu 30 dienu laikā pēc līguma iesniegšanas par daudzdzīvokļu dzīvojamo mājas energoefektivitātes pasākumu īstenošanu ar Eiropas Savienības fondu līdzfinansējumu vai 16.punktā minētā līguma noslēgšanas 22.2., 22.3. vai 22.4.apakšpunktā norādīto energoefektivitātes pasākumu īstenošanai;

27.2. par Noteikumu 22.2., 22.3. vai 22.4.apakšpunktā energoefektivitātes pasākumiem 30 dienu laikā pēc būvdarbu pieņemšanas–nodošanas akta par visu pieteikto energoefektivitātes pasākumu pabeigšanu apliecinātas kopijas iesniegšanas Pašvaldības Centrālajai pārvaldei.

28. Iepirkumu, kas nepieciešams daudzdzīvokļu dzīvojamo māju energoefektivitātes pasākumu īstenošanai, pretendents veic saskaņā ar normatīvajiem aktiem iepirkumu procedūras jomā.

29. Uz Pašvaldības līdzfinansējumu nevar pretendēt, ja: 

29.1. pretendents vai tā Pilnvarotā persona, ja tā ir juridiska persona, ar tiesas lēmumu atzīta par maksātnespējīgu, tai skaitā atrodas sanācijas procesā vai tiesiskās aizsardzības procesā, tās saimnieciskā darbība ir izbeigta vai saskaņā ar komercreģistrā pieejamo informāciju tā atrodas likvidācijas procesā; 

29.2. finansējuma saņēmējs vai tā Pilnvarotā persona pasākuma īstenošanas laikā Pašvaldības domei sniegusi nepatiesu informāciju vai tīši maldinājusi saistībā ar Eiropas Savienības fondu līdzfinansēto projektu īstenošanu; 

29.3. pretendents vai tā Pilnvarotā persona, ja tā ir juridiska persona, ir izdarījusi noziedzīgu nodarījumu, kas skaris Latvijas Republikas vai Eiropas Savienības finanšu intereses, un saskaņā ar Krimināllikumu ir piemēroti piespiedu ietekmēšanas līdzekļi. 

V. DE MINIMIS atbalsta nosacījumi saimnieciskās darbības veicējiem, kas pretendē uz līdzfinansējuma saņemšanu

30. Ja energoefektivitātes uzlabošanas pasākumus veic dzīvojamā mājā, kurā kāds no dzīvokļu īpašniekiem ir saimnieciskās darbības veicējs un konkrēts dzīvokļa īpašums tiek izmantots saimnieciskajā darbībā, un ja dzīvokļa īpašnieks pretendē uz atbalstu, kas kvalificējams kā komercdarbības atbalsts, tad atbalstu energoefektivitātes uzlabošanas pasākumu ietvaros sniedz saskaņā ar Eiropas Komisijas 2023.gada 13.decembra Regulu (ES) Nr. 2023/2831 par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Regula Nr. 2023/2831) un normatīvajiem aktiem par de minimis atbalsta uzskaites un piešķiršanas kārtību.
31. Noteikumu 30. punktā minētajam dzīvokļa īpašniekam, piesakoties pašvaldības atbalstam, ir tiesības norādīt, ka energoefektivitātes uzlabošanas pasākuma izmaksas proporcionāli viņa īpašuma vai kopīpašuma daļai tiek segtas no citiem privātiem līdzekļiem bez valsts atbalsta, par šo daļu samazinot pašvaldības atbalsta apjomu.
32. Komisija veic atbalsta pretendenta izvērtēšanu atbilstoši Regulas Nr. 2023/2831 nosacījumiem uz līdzfinansējuma piešķiršanas brīdi.
33. De minimis atbalstu uzskata par piešķirtu ar dienu, kad Pašvaldības dome pieņēmusi lēmumu par līdzfinansējuma piešķiršanu.
34. Pirms de minimis atbalsta piešķiršanas, Komisija pārbauda, vai plānotais de minimis atbalsts kopā ar iepriekšējos trīs gados, skaitot no atbalsta piešķiršanas dienas, piešķirto de minimis atbalstu viena vienota uzņēmuma līmenī nepārsniedz Regulas Nr. 2023/2831 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Regulas Nr. 2023/2831 2. panta 2. punktā noteiktajam.
35. De minimis atbalstu saskaņā ar Regulu Nr. 2023/2831 piešķir, ievērojot Regulas Nr. 2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Regulas Nr. 2023/2831 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar Noteikumiem.
36. Noteikumu ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Regulas Nr. 2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100 %. Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.
37. Pašvaldība vienas darba dienas laikā pēc atbalsta piešķiršanas veic piešķirtā de minimis atbalsta reģistrāciju de minimis atbalsta uzskaites sistēmā.
38. Pašvaldība uzglabā visus ar de minimis atbalsta piešķiršanu saistītos datus 10 (desmit) gadus, sākot no dienas, kurā saskaņā ar šajos noteikumos noteikto piešķirts pēdējais de minimis atbalsts, atbilstoši Regulas Nr. 2023/2831 6. panta 3. un 7. punktam.
39. De minimis atbalsta piešķiršana un uzskaite tiek veikta saskaņā ar normatīvajiem aktiem par de minimis atbalsta uzskaites un piešķiršanas kārtību.
40. Ja tiek pārkāpti Regulas Nr. 2023/2831 nosacījumi, de minimis atbalsta saņēmējam ir pienākums atmaksāt Pašvaldībai šo noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma

 IV vai V nodaļas nosacījumiem.
41. De minimis atbalstu saskaņā ar regulas Nr. 2023/2831 nosacījumiem piešķir līdz regulas Nr. 2023/2831 darbības beigām. 
VI. Lēmumu vai faktiskās rīcības apstrīdēšanas kārtība

42. Komisijas lēmumus un faktisko rīcību var apstrīdēt Pašvaldības domē.

43. Pašvaldības domes pieņemto lēmumu var pārsūdzēt Administratīvā procesa likuma noteiktajā kārtībā. 

VII. Noslēguma jautājumi

44. Noteikumu 23.punktā noteiktais maksimālais Pašvaldības līdzfinansējuma apjoms ir attiecināms arī uz tām dzīvojamām mājām, kuru pieteikumi ir reģistrēti līdzfinansējuma piešķiršanas energoefektivitātes pasākumu veikšanai daudzdzīvokļu dzīvojamām mājām pieteikumu reģistrā līdz Noteikumu spēkā stāšanās dienai.
45. Dzīvojamās mājas, kurām pēdējo 10 (desmit) gadu laikā līdz Noteikumu spēkā stāšanās dienai ir piešķirts vai izmaksāts Pašvaldības līdzfinansējums, nav tiesīgas pieteikties atkārtota līdzfinansējuma saņemšanai.
46. Noteikumi stājas spēkā 2027.gada 1.janvārī.

47. Ar Noteikumu spēkā stāšanos dienu spēku zaudē Augšdaugavas novada pašvaldības domes 2022.gada 26.maija saistošie noteikumi Nr.48 “Par Augšdaugavas novada pašvaldības līdzfinansējuma apjomu un piešķiršanas kārtību energoefektivitātes pasākumu veikšanai daudzdzīvokļu dzīvojamās mājās”.

Projektu sagatavoja

Īpašuma nodaļas vecākā speciāliste mājokļu jautājumos

Viktorija Kesareva

Augšdaugavas novada pašvaldības domes 2026.gada ___.oktobra saistošajiem noteikumiem
Nr.____ (protokols Nr.___., ___.&)

Pieteikuma paraugs

Augšdaugavas novada pašvaldības 

Centrālajai pārvaldei
Dzīvojamās mājas 

___________________________

(adrese)

________________________________

(iesniedzēja tiesiskais statuss/amats)

________________________________

(Vārds Uzvārds/nosaukums)

________________________________

(personas kods/reģistrācijas Nr.)

________________________________

(iesniedzēja adrese)

________________________________ 

(tālrunis)

PIETEIKUMS

Lūdzu piešķirt līdzfinansējumu dzīvojamai mājai 

_____________________________________________________________________

                                                               (adrese)                                     _____________________________________________________________________________________

(izvēlēties vienu no  -dzīvojamas mājas būvniecības ieceres dokumentācijas izstrādes izmaksām, jumta seguma nomaiņai ar bēniņu siltināšanu, siltumapgādes sistēmas pārbūvei vai atjaunošanai, ārējo sienu siltināšanai)

Obligāti iesniegtie dokumenti:

	1.
	( Reģistrācijas anketa

	____ lpp.

	2.
	( Pārvaldīšanas pilnvarojuma līguma kopija
	____ lpp.

	3.
	( Izraksta no daudzdzīvokļu dzīvojamās mājas kopsapulces protokola apliecināta kopija par to, ka pieņemts lēmums piedalīties energoefektivitātes paaugstināšanas pasākumos, kurus atbalsta vairāk nekā puse no visiem dzīvokļu īpašumiem

	____ lpp.

	4.
	( Pārvaldnieka reģistrācijas apliecības kopija
	____ lpp.

	5.
	( Pārvaldnieka statūti
	____ lpp.

	6.
	  ( Pārvaldnieka izsniegtā izziņa par pārvaldīšanas maksas un komunālo pakalpojumu parāda apmēru par pēdējiem 12 mēnešiem
	____ lpp.

	7.
	(Izziņa, kura apliecina, ka daudzdzīvokļu dzīvojamās mājas 85% no dzīvokļu īpašniekiem nav parādu (par apsaimniekošanas maksu, apkuri, ūdens un kanalizācijas pakalpojumiem u.c. pakalpojumiem, kurus nodrošina dzīvojamās mājas pārvaldnieks/ un pakalpojuma sniedzējs) uz pieteikuma iesniegšanas laiku
	____ lpp.

	8.
	( Būvdarbu izmaksu aprēķins (tāme), apliecināta 

kopija                                                                                                                               
	____ lpp.

	9.
	( Energosertifikāts (kopija)
	____ lpp.

	Papildus iesniegtie dokumenti: 

Dzīvojamās mājas energoefektivitātes pasākumu veikšanai: jumta seguma nomaiņai ar bēniņu siltināšanu, ārējo sienu siltināšanai un siltumapgādes sistēmas pārbūvei vai atjaunošanai:

	
	10. ( Iepirkuma procedūras protokols (kopija)

	____ lpp.

	
	11. ( Būvniecības ieceres dokumentācija, kura ir saskaņota ar būvvaldi (kopija)
	____ lpp.


Apliecinu, ka pieteikumā un tā pielikumos iekļautā informācija ir spēkā un atbilst patiesībai, un energoefektivitātes pasākumu īstenošanai pieprasītais pašvaldības līdzfinansējums tiks izmantots saskaņā ar energoefektivitātes pasākumu aprakstu.

Apzinos, ka tad, ja būs sniegta nepatiesa informācija, pret pieteikuma iesniedzēja pilnvaroto personu var tikt uzsāktas administratīva un finansiāla rakstura sankcijas. 

Apliecinu, ka pieteikumam pievienotās kopijas atbilst manā rīcībā esošajiem dokumentu oriģināliem.
20__.gada ___._____________

___________________________  ___________________________ ____________________________

                   (amats)                                       (paraksts)                            (vārds, uzvārds)

2.pielikums

Augšdaugavas novada pašvaldības domes 2026.gada ___.oktobra saistošajiem noteikumiem
Nr.____ (protokols Nr.___., ___.&)
Pieteikuma paraugs

Augšdaugavas novada pašvaldības

Centrālajai pārvaldei
Dzīvojamās mājas

___________________________

(adrese)

________________________________
(iesniedzēja tiesiskais statuss/amats)

________________________________

(vārds, uzvārds/nosaukums)

________________________________

(personas kods/reģistrācijas Nr.)

________________________________

(iesniedzēja adrese)

________________________________ 

(tālrunis)

PIETEIKUMS

Lūdzu piešķirt līdzfinansējumu dzīvojamai mājai ________________________________ 

                                                                                                              (adrese)                                     ____________________________________________________________________________

dzīvojamas mājas būvniecības ieceres dokumentācijas izstrādes izmaksām.

Obligāti iesniegtie dokumenti:

1. ( Reģistrācijas anketa                                                                                         ____    lpp.

2. ( Līgums par būvniecības ieceres dokumentācijas izstrādi (kopija) ____  lpp.

3. ( Būvniecības ieceres dokumentācija (kopija)…………………_____ lpp. 
4.    ( Energosertifikāts (kopija)…………………………………………………  ____   lpp.

5.    ( Līguma kopija par daudzdzīvokļu dzīvojamo mājas energoefektivitātes pasākumu īstenošanu ar Eiropas Savienības fondu līdzfinansējumu ..…………………………… ____    lpp.

Apliecinu, ka pieteikumā un tā pielikumos iekļautā informācija ir spēkā un atbilst patiesībai, un energoefektivitātes pasākumu īstenošanai pieprasītais pašvaldības līdzfinansējums tiks izmantots saskaņā ar energoefektivitātes pasākumu aprakstu.

Apliecinu, ka pieprasītais līdzfinansējums nav pieprasīts finansēšanai vai līdzfinansēšanai no citiem Eiropas Savienības finanšu avotiem, kā arī valsts un pašvaldību budžeta līdzekļiem

Apzinos, ka tad, ja būs sniegta nepatiesa informācija, pret pieteikuma iesniedzēja pilnvaroto personu var tikt uzsāktas administratīva un finansiāla rakstura sankcijas. 

Apliecinu, ka pieteikumam pievienotās kopijas atbilst manā rīcībā esošajiem dokumentu oriģināliem un sadarbības iestādē iesniegtie eksemplāri satur identisku informāciju un atbilst manā rīcībā esošajam dokumentiem.
20___.gada ___.__________

______________________     ________________________         _______________________

                   (amats)                                                 (paraksts)                                                      (vārds, uzvārds)
3.pielikums

Augšdaugavas novada pašvaldības domes 2026.gada ___.oktobra saistošajiem noteikumiem
Nr.____ (protokols Nr.___., ___.&)
REĢISTRĀCIJAS ANKETA

LĪDZFINANSĒJUMA SAŅEMŠANAI

	1.
	Mājas kadastra apzīmējums
	

	2.
	Mājas adrese
	

	3.
	Mājas sērijas Nr.
	

	4.
	Dzīvokļu īpašumu platības:


	Dzīvojamās

telpas (m2)
	
	Nedzīvojamās

telpas (m2)
	

	5.
	Pārvaldnieks:


	(Biedrība
	(Pilnvarotā persona
	(Dzīvojamās

mājas pārvaldnieks

	6.
	Pārvaldnieka vārds, uzvārds/ nosaukums
	

	7.
	Pārvaldnieka personas kods/ reģistrācijas Nr. 
	

	8.
	Pārvaldnieka adrese/juridiskā adrese
	

	9.
	Pārvaldnieka e-pasta adrese
	

	10.
	Pārvaldnieka telefons
	

	11.
	Pārvaldnieka bankas konta rekvizīti
	Banka:________________________________

Kods:_________________________________

Konta Nr.______________________________

	12.
	Mājas stāvu skaits
	

	13.
	Mājas apkurināmā platība (m2)
	

	14.
	Mājas kopējā platība (m2)
	

	15. 
	Piesaistītā zemes gabala kopējā platība (m2)
	

	16.
	Zemes gabala juridiskais statuss


	(Privatizēts
	(Pieder citai personai
	(Cits

	17.
	Siltummezgla tips


	(Automatizēts
	( Neautomatizēts

	18
	Energosertifikācija

	(Ir veikts

________gadā
	(Nav veikts

	19.
	Siltumenerģijas patēriņš apkurei (MWh) iepriekšējā gadā 
	

	20.
	Esošā maksa par apsaimniekošanu (euro/m2) 
	

	21.
	Mājas kopējie ieņēmumi par iepriekšējo gadu (euro) 
	

	22.
	Mājas uzkrāto līdzekļu apjoms uz iesnieguma iesniegšanas dienu (euro) 
	

	23.
	Mājas īrnieku, nomnieku, īpašnieku parādi uz iesnieguma iesniegšanas dienu (euro) 
	

	24.
	Iepriekš saņemtais finansējums no citiem finanšu avotiem pēdējo 5 gadu laikā
	(Ir saņemts


	(Nav saņemts

	25.
	Informācija par jau veiktajām aktivitātēm un to izmaksām
	ES fondi (gads, aktivitāte, finansējuma apjoms)

	
	
	

	
	
	Valsts (gads, aktivitāte, finansējuma apjoms)

	
	
	

	
	
	Pašvaldība (gads, aktivitāte, finansējuma apjoms)

	
	
	

	
	
	Kredītiestāde (gads, aktivitāte, finansējuma apjoms)

	
	
	

	
	
	No uzkrātajiem līdzekļiem (gads, aktivitāte, finansējuma apjoms)

	
	
	


Ar savu parakstu apliecinu sniegto datu pareizību  paraksts_______________________

           (vārds, uzvārds)

20____gada __. _____________  





